CELEX: C2006/086/52
Language: el
Date: 2006-04-08 00:00:00
Title: Συνεκδικασθείσες υποθέσεις T-376/05 και T-383/05: Απόφαση του Πρωτοδικείου της  14ης Φεβρουαρίου 2006  — TEA-CEGOS κ.λπ. κατά Επιτροπής (Σύναψη δημοσίων συμβάσεων — Κοινοτική διαδικασία προσκλήσεως για υποβολή προσφορών — Βραχυπρόθεσμη πρόσληψη εμπειρογνωμόνων επιφορτισμένων με την παροχή τεχνικής βοήθειας υπέρ τρίτων χωρών δικαιούχων εξωτερικής βοήθειας — Απόρριψη προσφορών)

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/27
            
         Απόφαση του Πρωτοδικείου της 14ης Φεβρουαρίου 2006 — TEA-CEGOS κ.λπ. κατά Επιτροπής
   (Συνεκδικασθείσες υποθέσεις T-376/05 και T-383/05) (1)
   
   (Σύναψη δημοσίων συμβάσεων - Κοινοτική διαδικασία προσκλήσεως για υποβολή προσφορών - Βραχυπρόθεσμη πρόσληψη εμπειρογνωμόνων επιφορτισμένων με την παροχή τεχνικής βοήθειας υπέρ τρίτων χωρών δικαιούχων εξωτερικής βοήθειας - Απόρριψη προσφορών)
   (2006/C 86/52)
   Γλώσσα διαδικασίας: η γαλλική
   Διάδικοι
   
      Προσφεύγουσες: TEA-CEGOS, SA (Μαδρίτη, Ισπανία) και Services techniques globaux (STG) SA (Βρυξέλλες, Βέλγιο), στην υπόθεση T-376/05 [εκπρόσωποι: G. Vandersanden και L. Levi, δικηγόροι], και GHK Consulting Ltd (Λονδίνο, Ηνωμένο Βασίλειο), στην υπόθεση T-383/05 [εκπρόσωποι: M. Dittmer και J.-E. Svensson, δικηγόροι]
   
      Καθής: Επιτροπή των Ευρωπαϊκών Κοινοτήτων [εκπρόσωποι: M. Wilderspin και G. Boudot]
   Αντικείμενο της υποθέσεως
   Προσφυγή για την ακύρωση, αφενός, των αποφάσεων της Επιτροπής της 12ης Οκτωβρίου 2005, περί απορρίψεως των προσφορών που υπέβαλαν οι προσφεύγουσες στο πλαίσιο του διαγωνισμού «EuropeAid/119860/C/SV/multi-Lot 7» και, αφετέρου, κάθε άλλης αποφάσεως που έλαβε η Επιτροπή στο πλαίσιο του ίδιου διαγωνισμού, κατόπιν της εκδόσεως των αποφάσεων της 12ης Οκτωβρίου 2005.
   Διατακτικό της αποφάσεως
   Το Πρωτοδικείο:
   
               1.
            
            
               Απορρίπτει τις προσφυγές.
            
         
               2.
            
            
               Καταδικάζει τις προσφεύγουσες στα δικαστικά έξοδα, περιλαμβανομένων των σχετικών με τις διαδικασίες των ασφαλιστικών μέτρων.
            
         
      (1)  EE C 315 της 10.12.2005.